O nombre dimana d'o costumbre suyo ta guardar-se en «acachando-se» contra tierra quan detectan bell periglo. En os conillos montesins, a color d'o pelache les permite de fer-se menos envistables contra la tierra quan se i acachan, por lo que con ixe mecanismo gosan eludir a muitos depredadors potencials (aus de presa, felidos, etc.) que se suelgan guidar con a vista ta cazar. As variedatz de conillos domesticos, en as que s'han seleccionau muitas coloracions diferents, conservan ixe instincto anque ya no les calga ta sobrevivir.